Canpo San Martin 31/12/2010 Canpo San Martin el xe un comun italian inte ła Rejon Vèneto e parte de ła Provinsia de Pàdoa, el conta 5775 abitanti i cuałi i ga nome canposanmartinari o canposanmartinexi. El comun el se poxa intieramente so ła pianura vèneta a circa 20 km a nord de el caoliogo provinsiałe. El confina a nord co San Dordi in Bosco, a nord-est co Viła de el Conte, a sud-est co San Xorxo de łe Pèrteghe, a sud co Curtaroło, a ovest co Piasoła so ła Brenta. Canpo San Martin el xe spartìo inte el abitato omònimo, łe frasion de Marsango e Busiago, łe locałità de Busiago Vecio, Capitelbeło, Caxere e de numarévołi altre contrade. El teritorio de Canpo San Martin el xe intieramente pianejante. Denja de nota ła xe ła Brenta che cuà ła traversa el caoliogo comunałe, indove che ła forma na gunbiara, despartendo cosita el teren in du bande. Ste ùlteme łe xe unìe da un ponte percorso da ła SP10 che ła conete el vixentin co el miranexe, ła cuała ła incroxa ła SS47 Valsugana in locałità Capitelbeło, che ła unise el pavan co el trentin.